Lav et referat af nedenstående tekst:

Tekst:
En patrulje fra Nordjyllands Politi standsede onsdag aften omkring klokken 19.30 en knallertkører på Hjørringvej i Nørresundby. Betjentene mistænkte, at føreren var påvirket af alkohol, og man må sige at den efterfølgende alkometertest hvor knallertkøreren med sin udåndingsluft viser en vejledende alkoholpromille, bekræftede mistanken. Den viste nemlig, at føreren havde en promille på hele 2,49. Det er næsten 2 promille mere end det tilladte i færdselslovens bestemmelser. Knallertkøreren blev anholdt på stedet og taget med i patruljevognen, så en læge efterfølgende kunne udtage en blodprøve. Det er nemlig kun alkoholpromiller målt direkte i blodet, der kan bruges som baggrund for at uddele bøder eller andre straffe i retssystemet. Førerens knallert blev i øvrigt beslaglagt.

Referat:
En knallertkører kunne onsdag aften blæse politiets alkometer helt op på 2,49 promille.